 1 Ndị Eze 6  O wee ruo nafọ nke narị anọ na iri asatọ mgbe ụmụ Izrel pụtasịrị nala Ijipt, nafọ nke anọ, nọnwa Ziv, ya bụ, nọnwa nke abụọ, mgbe Sọlọmọn ghọsịrị eze Izrel, ọ malitere iwuru Jehova ụlọ.Ụlọ ahụ Eze Sọlọmọn wuuru Jehova dị kubit iri isii nogologo, na kubit iri abụọ nobosara, nakwa kubit iri atọ nịdị elu.Ihe owuwu ụzọ mbata nke dị nihu ụlọ nsọ nke ụlọ ahụ dị kubit iri abụọ nogologo, nihu ebe obosara nke ụlọ ahụ. Uhiè ya dị kubit iri, nihu ụlọ ahụ.O wee rụnye ụlọ ahụ windo ndị dị warara ná mpụta karịa otú ha dị nime.Ọ gbakwụnyekwara ihe owuwu gburugburu akụkụ mgbidi ụlọ ahụ, ná mgbidi ụlọ ahụ gburugburu ụlọ nsọ ahụ nakwa ọnụ ụlọ dị nime ime, wuokwa ụlọ ndị dị nakụkụ gburugburu ya.Ụlọ nke dị nakụkụ, nke dị nala ala, dị kubit ise nobosara, nke etiti dị kubit isii nobosara, nke atọ dị kubit asaa nobosara; nihi na ọ rụpụtara ala ụlọ ahụ arụpụta nèzí gbaa gburugburu, ka ọ ghara ịbụ ahụ ájá nke ụlọ ahụ bu ya.Ma ụlọ ahụ, ka a nọ na-ewu ya, ọ bụ nkume a wacharala awa ka e ji wuo ya; a nụghịkwa ụda hama na anyụike ma ọ bụ ngwá ọrụ ọ bụla bụ ígwè nụlọ ahụ ka a na-ewu ya.Ọnụ ụzọ ụlọ nke dị nakụkụ, nke dị nala ala, dị nakụkụ aka nri nke ụlọ ahụ, a na-esikwa nihe nrịgo gbagọrọ agbagọ arịgo na nke etiti, e sikwa na nke etiti arịgo na nke atọ.O wee na-ewu ụlọ ahụ ka o wee wuchaa ya, o wee jiri ibé osisi sida na osisi sida a tụrụ uhiè uhiè kụchie ụlọ ahụ.O wukwara ụlọ ndị ahụ dị nakụkụ nahụ ụlọ ahụ dum ka ha dịrị kubit ise nịdị elu, osisi sida jikọtara ha na ụlọ ahụ.Ka ọ dị ugbu a, okwu Jehova ruru Sọlọmọn ntị, sị:Ọ bụrụ na i jee ije nụkpụrụ m, meekwa ihe ndị m kpere nikpe ma debe ihe niile m nyere niwu site nije ije na ha, mụ onwe m ga-eme ka okwu m gwara Devid nna gị mezuo nebe ị nọ, karịsịa, ihe m kwuru banyere ụlọ a ị na-ewu;nezie, m ga-ebi netiti ụmụ Izrel, agaghịkwa m ahapụ ndị m bụ Izrel.Sọlọmọn wee na-ewu ụlọ ahụ ka o wee wuchaa ya.O wee jiri mbadamba osisi sida wuo mgbidi ụlọ ahụ nime. Malite nala ụlọ ahụ ruo ná ntụhie uko ya, o ji osisi machie ime ya; o wee jiri mbadamba osisi junipa machie ala ụlọ ahụ.O jikwa mbadamba osisi sida wuo ebe azụ azụ nke ụlọ ahụ ka ọ dị kubit iri abụọ, malite nala ruo ná ntụhie ya, ma wuo ọnụ ụlọ dị nime ime na ya, bụ Ebe Kasị Nsọ.Ụlọ ahụ dị kubit iri anọ, ya bụ, ụlọ nsọ ahụ dị nihu ya.Osisi sida nke dị nụlọ ahụ dị nime nwere ihe ịchọ mma dị nọdịdị afụfa ọhịa na okooko osisi ndị dị okirikiri a pịrị na ha. Ha dum bụ osisi sida; ọ dịghị nkume a na-ahụ anya.Ọ kwadebekwara ọnụ ụlọ ahụ dị nime ime ụlọ ahụ, ka e wee dọba igbe ọgbụgba ndụ Jehova na ya.Ọnụ ụlọ ahụ kasị dịrị nime dị kubit iri abụọ nogologo, na kubit iri abụọ nobosara, na kubit iri abụọ nịdị elu; o wee jiri ọlaedo a na-agwaghị agwa machie ya, jirikwa osisi sida machie ebe ịchụàjà ahụ.Sọlọmọn wee jiri ọlaedo a na-agwaghị agwa machie ụlọ ahụ nime, werekwa ụdọ ígwè ọlaedo gebichie ihu ọnụ ụlọ ahụ dị nime ime, jirikwa ọlaedo machie ya.O jikwa ọlaedo machie ụlọ ahụ dum, ruo mgbe e wuchara ụlọ ahụ dum; o jikwa ọlaedo machie ebe ịchụàjà ahụ dum nke dị nso nọnụ ụlọ ahụ nke dị nime ime.O jikwa osisi mmanụ mee cherọb abụọ nọnụ ụlọ ahụ dị nime ime, nke ọ bụla nime ha dị kubit iri nịdị elu.Otu nku nke otu cherọb dị kubit ise, nku nke ọzọ nke cherọb ahụ dịkwa kubit ise. Ọ dị kubit iri malite nọnụ ọnụ otu nku ya ruo nọnụ ọnụ nku ya nke ọzọ.Cherọb nke abụọ dịkwa kubit iri. Cherọb abụọ ahụ hà nhata, nweekwa otu ọdịdị.Otu cherọb dị kubit iri nịdị elu, otú ahụkwa ka ọ dị cherọb nke ọzọ.O wee debe cherọb ndị ahụ nime ụlọ dị nime, nke na ha gbasapụrụ nku cherọb ndị ahụ. Ya mere, nku nke otu cherọb ruru notu mgbidi, nku cherọb nke ọzọ ruru ná mgbidi nke ọzọ; nku ha dịkwa nebe etiti ụlọ ahụ, otu na-emetụ na nke ọzọ.O jikwa ọlaedo machie cherọb ndị ahụ.A pịrị cherọb na nkwụ nakwa okooko osisi nahụ ụlọ ahụ gbaa gburugburu, nime na nèzí;o jikwa ọlaedo machie ala ụlọ ahụ, nime na nèzí.O jikwa osisi mmanụ rụọ ibo ọnụ ụzọ nke ọnụ ụlọ dị nime ime: idé ndị dị nakụkụ, awara ụzọ na akụkụ nke ise.E jikwa osisi mmanụ rụọ ibo abụọ ahụ, ọ pịkwara cherọb na nkwụ na okooko osisi nelu ha, o wee jiri ọlaedo machie ha; o wee kụgide ọlaedo ahụ nahụ cherọb na nkwụ ndị ahụ.Ọ bụkwa otú ahụ ka o mere ọnụ ụzọ ụlọ nsọ ahụ, bụ awara ụzọ ndị e ji osisi mmanụ rụọ, ndị nwere akụkụ anọ há nhata.E ji osisi junipa rụọ ibo ụzọ abụọ ahụ. Ibo abụọ nke otu ọnụ ụzọ na-emeghe ihu na azụ nihe nkonye ha, ibo abụọ nke ọnụ ụzọ nke ọzọ na-emeghekwa ihu na azụ.Ọ pịrị cherọb na nkwụ na okooko osisi dị iche iche, jirikwa ọlaedo machie ihe ndị ahụ a pịrị apị.O wee jiri nkume a wapụtara awapụta dị ahịrị atọ na otu ahịrị ibé osisi sida wuo ogige ime ya.Nafọ nke anọ, a tọrọ ntọala ụlọ Jehova, nọnwa Ziv;nafọ nke iri na otu, nọnwa Bul, ya bụ, nọnwa nke asatọ, a rụchara ihe niile a na-arụ nụlọ ahụ nakwa ihe niile dị nụkpụrụ ya, ihe o ji wuo ya wee bụrụ afọ asaa. 